
ԿԱՐԳԱԴՐՈՒԹՅՈՒՆ
	9 հուլիսի 2019 թվականի
	թիվ 110
	քաղ. Մոսկվա



«Սննդամթերքի անվտանգության մասին» Մաքսային միության տեխնիկական կանոնակարգում (ՄՄ ՏԿ 021/2011) փոփոխություններ կատարելու մասին» Եվրասիական տնտեսական հանձնաժողովի խորհրդի 
որոշման նախագծի վերաբերյալ

1.	Հավանություն տալ «Սննդամթերքի անվտանգության մասին» Մաքսային միության տեխնիկական կանոնակարգում (ՄՄ ՏԿ 021/2011) փոփոխություններ կատարելու մասին» Եվրասիական տնտեսական հանձնաժողովի խորհրդի որոշման նախագծին (կցվում է) եւ այն ներկայացնել Եվրասիական տնտեսական հանձնաժողովի խորհրդի քննարկմանը։
2.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից։
	Եվրասիական տնտեսական հանձնաժողովի կոլեգիայի նախագահ՝
	
	Տ. Սարգսյան

ՈՐՈՇՈՒՄ
	«	»	ի 20	թվականի
	թիվ
	քաղ.



«Սննդամթերքի անվտանգության մասին» Մաքսային միության տեխնիկական կանոնակարգում (ՄՄ ՏԿ 021/2011) փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 52-րդ հոդվածին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 29-րդ կետին համապատասխան` Եվրասիական տնտեսական հանձնաժողովի խորհուրդը որոշեց.
1.	Մաքսային միության հանձնաժողովի 2011 թվականի դեկտեմբերի 9-ի թիվ 880 որոշմամբ ընդունված՝ «Սննդամթերքի անվտանգության մասին» Մաքսային միության տեխնիկական կանոնակարգում (ՄՄ ՏԿ 021/2011) կատարել փոփոխություններ՝ հավելվածի համաձայն։


2.	Սույն որոշումն ուժի մեջ է մտնում դրա պաշտոնական հրապարակման օրվանից 180 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Ա. Սմայիլով
	Ժ. Ռազակով
	Ա. Սիլուանով



ՀԱՎԵԼՎԱԾ
Եվրասիական տնտեսական հանձնաժողովի խորհրդի
20	թվականի	ի 
թիվ	որոշման

ՓՈՓՈԽՈՒԹՅՈՒՆՆԵՐ
«Սննդամթերքի անվտանգության մասին» Մաքսային միության տեխնիկական կանոնակարգում (ՄՄ ՏԿ 021/2011) կատարվող

1.	7-րդ հոդվածում՝
ա)	2-րդ եւ 4-րդ մասերում «, 5» թիվը հանել.
բ)	5-րդ մասը լրացնել հետեւյալ բովանդակությամբ պարբերություններով՝
«Սննդամթերքի արտադրության (պատրաստման) համար նախատեսված կենդանական ծագման չվերամշակված պարենային (սննդային) հումքը պետք է ստացված լինի մթերատու կենդանիներից, ջրային կենսապաշարների եւ ակվակուլտուրայի օբյեկտների որսից, ու սույն տեխնիկական կանոնակարգի 30-րդ հոդվածին համապատասխան՝ անասնաբուժասանիտարական փորձաքննության արդյունքներով պետք է սննդի մեջ օգտագործելու համար պիտանի ճանաչված լինի ։
Սննդամթերքի շրջանառության ու արտադրության (պատրաստման) համար չի թույլատրվում կենդանական ծագման այն չվերամշակված պարենային (սննդային) հումքը, որը՝
զգայորոշման ցուցանիշներով չի համապատասխանում սպառողական հատկություններին.
պարունակում է պահածոյացման միջոցներ.
մշակվում է ներկանյութերով եւ բուրավետիչներով, իոնացնող ճառագայթմամբ (թռչնի, ճագարի եւ ձիու միս) կամ ուլտրամանուշակագույն ճառագայթներով.
ներքին օրգանների մնացորդներով մսեղիքից ստացված սպանդային միսն ու մթերքը, հյուսվածքներում արյունազեղումներով, չհեռացրած թարախակույտերով, բոռերի եւ այլ միջատների թրթուրներով, կրծողների կողմից վնասված եւ (կամ) կոնտամինացված, մեխանիկական խառնուրդներով, ինչպես նաեւ մսին ոչ բնորոշ գույնով, հոտով, համով (ձկան, դեղամիջոցների, խոտաբույսերի եւ այլն) միս, ինչպես նաեւ՝
պաղեցված միսը, թռչնամիսը, որի ջերմաստիճանը չափման ցանկացած կետում +4 °С-ից բարձր է.
սառեցված միսը (բացի ճագարի մսից), որի ջերմաստիճանը չափման ցանկացած կետում -8 °С-ից բարձր է, սառեցված թռչնամիսը եւ ճագարի միսը, որի ջերմաստիճանը չափման ցանկացած կետում -12 °С-ից բարձր է (մսի պահպանման ջերմաստիճանը պետք է լինի -18 °С-ից ոչ բարձր).
պահպանման ընթացքում ապասառեցման ենթարկված սառեցված միսը եւ թռչնամիսը.
իմիդազոլների խմբի (մետրոնիդազոլ, դիմետրիդազոլ, ռոնիդազոլ, կլոտրիմազոլ, ամինիտրիզոլ, տինիդազոլ) եւ (կամ) նիտրոֆուրանների եւ դրանց մետաբոլիտների (ներառյալ ֆուրազոլիդոնը եւ ֆուրացիլինը) խմբի անասնաբուժական դեղամիջոցներ, դապսոն, կոլխիցին, ամինազին եւ դրանց անալոգները եւ (կամ) Եվրասիական տնտեսական միության (այսուհետ՝ Միություն) մարմինների ակտերով սահմանված եւ մեղուների մշակման համար կիրառվող այնպիսի այլ պատրաստուկներ պարունակող (որոշման մեթոդով հայտնաբերման սահմանը գերազանցող) բնական մեղր եւ մեղվաբուծական մթերք, որոնց մնացորդային քանակությունների առկայություն չի թույլատրվում, ինչպես նաեւ կումաֆոս (100 մկգ/կգ-ից ավելի) եւ ամիտրազ (200 մկգ/կգ-ից ավելի)։
Խոշոր եւ մանր եղջերավոր անասունների սպանդից ստացված՝ կենդանական ծագման չվերամշակված պարենային (սննդային) հումքը պետք է ստացված լինի կենդանիներից, որոնք որոճող կենդանիների սպիտակուցներ պարունակող՝ կենդանական ծագման կեր չեն ստացել` բացառությամբ Կենդանիների առողջության համաշխարհային կազմակերպության Ցամաքային կենդանիների առողջության օրենսգրքով առաջարկվող նյութերի։
Փակ ջրամատակարարման կայանքներում աճեցված ակվակուլտուրայի օբյեկտները պետք է անհրաժեշտ գերապահում անցնեն։
Երկփեղկ կակղամորթները, փշամորթները, թաղանթավորները եւ ծովային փորոտանիները բաշխման-մաքրման կենտրոններում պետք է անհրաժեշտ պահորակում անցնեն։»։
2.	[փոփոխությունը վերաբերվում է միայն ռուսերենին]
3.	13-րդ հոդվածի 3-րդ մասը շարադրել հետեւյալ խմբագրությամբ՝
«З.	Անասնաբուժական դեղապատրաստուկների (բնական եւ սինթետիկ էստրոգեն, հորմոնալ նյութերի, թիրեոստատիկ պատրաստուկների (կենդանիների աճի խթանիչների), հակաբիոտիկների եւ այլ անասնաբուժական դեղապատրաստուկների) ազդեցությանը ենթարկված մթերատու կենդանիներից ստացված՝ չվերամշակված պարենային (սննդային) հումքի ստացման ժամանակ պետք է պահպանվեն կենդանիների օրգանիզմից այդ պատրաստուկների դուրսբերման՝ անասնաբուժական դեղապատրաստուկների կիրառման հրահանգներով սահմանված ժամկետները (հաշվի առնելով առավելագույն երկար ժամկետը դրանց համատեղ կիրառման դեպքում)։
Կենդանական ծագման չվերամշակված պարենային (սննդային) հումքի մեջ անասնաբուժական դեղամիջոցների՝ դրանց կիրառման մասին տեղեկատվության հիման վրա վերահսկվող մնացորդային քանակությունների պարունակությունը (բացի այն անվանումներն ունեցող անասնաբուժական դեղամիջոցների պարունակության թույլատրելի մակարդակներից, որոնք սահմանվել են սույն տեխնիկական կանոնակարգով) չպետք է գերազանցի Միության մարմինների ակտերով սահմանված առավելագույն թույլատրելի մակարդակները։»։
4.	19-րդ հոդվածում՝
ա)	3-րդ մասի առաջին պարբերությունը շարադրել հետեւյալ խմբագրությամբ՝
«З.	Սննդային նպատակներով օգտագործման համար թույլատրվում է այն մթերատու կենդանիների սպանդը, որոնց առողջական վիճակը՝ անասնաբուժասանիտարական միջոցների կիրառման ոլորտում Միության անդամ պետության օրենսդրությանը, ինչպես նաեւ Միության իրավունքի մաս կազմող միջազգային պայմանագրերին եւ ակտերին համապատասխան, թույլ է տալիս դրանց սպանդային մթերքներն օգտագործել սննդային նպատակներով։».
բ)	5-րդ մասի երկրորդ պարբերությունը լրացնել «եւ տարբեր նյութերով թունավորումներ» բառերով.
գ)	6-րդ մասում «անասնահամաճարակային բարենպաստ տնտեսություններից (արտադրական օբյեկտներից) առողջ մթերատու կենդանիներից» բառերը փոխարինել «մթերատու կենդանիներից, որոնց առողջական վիճակը՝ անասնաբուժասանիտարական միջոցների կիրառման ոլորտում Միության անդամ պետության օրենսդրությանը, ինչպես նաեւ Միության իրավունքի մաս կազմող միջազգային պայմանագրերին եւ ակտերին համապատասխան, թույլ է տալիս այդ հումքն օգտագործել սննդային նպատակներով» բառերով.
դ)	7-րդ մասն ուժը կորցրած ճանաչել.
5.	32-րդ հոդվածի «դ» կետում «(արդյունագործության ոչ ձկնային օբյեկտներ)» բառերը հանել։
6.	36-րդ հոդվածում՝
ա)	2-րդ մասի 1-ին կետում «35-րդ հոդվածի» բառերը փոխարինել «33-րդ հոդվածի» բառերով.
բ)	3-րդ մասի երկրորդ նախադասության մեջ «33-րդ հոդվածի» բառերը փոխարինել «35-րդ հոդվածի» բառերով։
7.	39-րդ հոդվածի առաջին պարբերությունում «(կամ)» բառը հանել։
8.	Նշված տեխնիկական կանոնակարգի 2-րդ հավելվածի 1-ին աղյուսակում՝
ա)	1.3 բաժնի անվանումը շարադրել հետեւյալ խմբագրությամբ՝
«1.3.	Ալրաղացաձավարային արտադրատեսակներ եւ հացաբուլկեղեն».
բ)	1.6 բաժնի անվանումը շարադրել հետեւյալ խմբագրությամբ՝
«1.6.	Ճարպային մթերքներ».
գ)	1.10 եւ 1.13 բաժինները հանել։
9.	Նշված տեխնիկական կանոնակարգի 3-րդ հավելվածում՝ ա) 4-րդ բաժինը շարադրել հետեւյալ խմբագրությամբ՝
«4.	Ալրաղացաձավարային արտադրատեսակներ եւ հացաբուլկեղեն
	Ցուցանիշները
	Թույլատրելի մակարդակները, մգ/կգ, ոչ ավելի
	Ծանոթագրություններ

	Թունավոր տարրեր՝ կապար
	0,5
	Հացահատիկային եւ հացահատիկաոլոռային մշակաբույսերի վերամշակման արդյունքներ՝ բացի սննդային թեփից, հացից եւ բուլկեղենից

	
	1
	Թեփ սննդային (ցորենային, աշորային)

	
	0,35
	Հաց, բուլկեղեն եւ կաթնահունց արտադրատեսակներ

	արսեն
	0,2
	Հացահատիկային մշակաբույսերի վերամշակման արդյունքներ՝ բացի հացահատիկաոլոռային մշակաբույսերի վերամշակման արդյունքներից, հացից եւ բուլկեղենից

	
	0,3
	Հացահատիկաոլոռային մշակաբույսերի վերամշակման արդյունքներ

	
	0,15
	Հաց, բուլկեղեն եւ կաթնահունց արտադրատեսակներ

	կադմիում
	0,1
	Հացահատիկային եւ հացահատիկաոլոռային մշակաբույսերի վերամշակման արդյունքներ՝ բացի հացից եւ բուլկեղենից

	
	0,07
	Հաց, բուլկեղեն եւ կաթնահունց արտադրատեսակներ

	սնդիկ
	0,03
	Ձավար, վարսակալյուր, փաթիլներ, ալյուր, թեփ սննդային

	
	0,02
	Մակարոնային արտադրատեսակներ, օղաբլիթային, պաքսիմատային արտադրատեսակներ, ցպիկաձեւ հրուշակեղեն եւ այլն

	
	0,015
	Հաց, բուլկեղեն եւ կաթնահունց արտադրատեսակներ

	Միկոտոքսիններ՝
	
	

	աֆլատոքսին B1
	0,005
	Հացահատիկային եւ հացահատիկաոլոռային մշակաբույսերի վերամշակման արդյունքներ

	դեզօքսինիվալենոլ
	0,7
	Ցորենի վերամշակման արդյունքներ

	
	1
	Գարու վերամշակման արդյունքներ

	Т-2 տոքսին
	0,1
	Հացահատիկային մշակաբույսերի վերամշակման արդյունքներ

	զեարալենոն
	1
	Թեփ սննդային (ցորենի, գարու, եգիպտացորենի)

	
	0,2
	Հացահատիկային մշակաբույսերի (ցորենի, գարու, եգիպտացորենի) վերամշակման արդյունքներ

	օխրատոքսին A
	0,005
	Հացահատիկային մշակաբույսերի (ցորենի, գարու, աշորայի, վարսակի, բրնձի) վերամշակման արդյունքներ

	Նիտրոզամիններ (ՆԴՄԱ-ի եւ ՆԴԷԱ-ի գումար)
	0,015
	Գարեջրագործական ածիկ

	Թունաքիմիկատներ՝

	ՀՔՑՀ (α-, β-, γ- իզոմերներ)
	0,5
	Հացահատիկային եւ հացահատիկաոլոռային մշակաբույսերի վերամշակման արդյունքներ

	ԴԴՏ եւ դրա մետաբոլիտները
	0,02
	Հացահատիկային մշակաբույսերի վերամշակման արդյունքներ

	
	0,05
	Հացահատիկաոլոռային մշակաբույսերի վերամշակման արդյունքներ


	2,4-D թթու, դրա աղերը եւ եթերները
	չեն թույլատրվում (որոշման մեթոդով հայտնաբերման սահմաններում)
	Հացահատիկային եւ հացահատիկաոլոռային մշակաբույսերի վերամշակման արդյունքներ

	հեքսաքլորբենզոլ
	0,01
	Ցորենի վերամշակման արդյունքներ

	սնդիկօրգանական թունաքիմիկատներ
	չեն թույլատրվում (որոշման մեթոդով հայտնաբերման սահմաններում)
	Հացահատիկային եւ հացահատիկաոլոռային մշակաբույսերի վերամշակման արդյունքներ

	Օլիգոշաքարներ, %, ոչ ավելի
	2
	Թեփ սննդային (սոյայի սպիտակուցային մթերքների համար)՝ դիետիկ եւ մանկական սննդի համար

	Տրիպսինի ինհիբիտոր, %, ոչ ավելի
	0,5
	Թեփ սննդային (սոյայի սպիտակուցային մթերքների համար)՝ դիետիկ եւ մանկական սննդի համար

	Հացի պաշարների՝ վնասատուներով (միջատներով, տզերով) վարակվածությունը
	չի թույլատրվում (որոշման մեթոդով հայտնաբերման սահմաններում)
	Ձավար, վարսակալյուր, փաթիլներ, ալյուր պարենային հացահատիկից, թեփ սննդային (ցորենային, աշորային)

	Հացի պաշարների՝ վնասատուներով (միջատներով, տզերով) աղտոտվածությունը, աղտոտվածության գումարային խտություն
	չի թույլատրվում (որոշման մեթոդով հայտնաբերման սահմաններում)
	Ձավար, վարսակալյուր, փաթիլներ, ալյուր պարենային հացահատիկից. թեփ սննդային (ցորենային, աշորային)

	Հացի «կարտոֆիլային հիվանդության» հարուցիչներով վարակվածությունը
	չի թույլատրվում (որոշման մեթոդով հայտնաբերման սահմաններում)
	Ցորենի ալյուր, որն օգտագործվում է ցորենի տեսակների հաց թխելու համար (փորձնական լաբորատոր թխումից հետո 36 ժամ անց)».



բ)	6-րդ բաժնում՝
անվանումը լրացնել «, թեյ, սուրճ» բառերով. «ՀՔՑՀ (α-, β-, γ- իզոմերներ)*» դիրքը լրացնել հետեւյալ բովանդակությամբ տողով՝
	«
	
	0,2
	Թեյ
	».





«ԴԴՏ եւ դրա մետաբոլիտները*» դիրքը լրացնել հետեւյալ բովանդակությամբ տողով՝
	«
	
	0,2
	Թեյ
	».



գ)	7-րդ բաժնում՝
անվանումը շարադրել հետեւյալ խմբագրությամբ՝
«7.	Ճարպայուղային արտադրանք, ճարպային մթերքներ».
«ՀՔՑՀ (α-, β-, γ- իզոմերներ)» դիրքում՝
երրորդ վանդակում «Սերմեր սոյայի, բամբակի» բառերը հանել. 
հանել հետեւյալ տողերը՝
	«
	
	0,4
	Սերմեր՝ կտավատի, մանանեխի, կանճրակի
	

	
	
	0,5
	Սերմեր՝ արեւածաղկի, գետնանուշի, եգիպտացորենի
	».



«ԴԴՏ եւ դրա մետաբոլիտները» դիրքից հանել հետեւյալ տողերը՝
	«
	
	0,05
	Սերմեր՝ սոյայի, բամբակի, եգիպտացորենի
	

	
	
	0,1
	Սերմեր՝ կտավատի, մանանեխի, կանճրակի
	

	
	
	0,15
	Սերմեր՝ արեւածաղկի, գետնանուշի
	».



դ)	9-րդ բաժինը «յոդ» դիրքից հետո լրացնել հետեւյալ բովանդակությամբ դիրքով՝
	«
	քրոմ
	10
	Դոնդողանյութ, խտանյութեր շարակցահյուսվածքային սպիտակուցների
	».




ե)	«Հավելվածներ բոլոր բաժինների համար» բաժնում՝ 
1-ին կետը շարադրել հետեւյալ խմբագրությամբ՝
«1.	Հակաբիոտիկներ՝
	Հակաբիոտիկներ

	-	լեւոմիցիտին (քլորամֆենիկոլ)
	չի թույլատրվում (<0,0003 մգ/կգ)
	Կաթ եւ կաթի վերամշակումից ստացվող մթերքներ. ֆերմենտային պատրաստուկներ՝ կաթը մակարդող

	-	տետրացիկլինի խումբ՝ տետրացիկլին, օքսիտետրացիկլին, քլորտետրացիկլին (ելանյութերի եւ դրանց 4-էպիմերների գումարը)[footnoteRef:1] [1:  Դոկսիցիկլինի մնացորդային պարունակության թույլատրելի մակարդակները սննդամթերքի առանձին տեսակների համար սահմանվում են Միության (Մաքսային միության) տեխնիկական կանոնակարգերով, ինչպես նաեւ Միության մարմինների ակտերով։] 

	չի թույլատրվում 
(<0,01 մգ/կգ)
	

	-	ստրեպտոմիցին
	չի թույլատրվում 
(<0,2 մգ/կգ)
	

	-	պենիցիլին
	չի թույլատրվում (<0,004 մգ/կգ)
	



	Հակաբիոտիկներ

	-	լեւոմիցիտին (քլորամֆենիկոլ)
	չի թույլատրվում (<0,0003 մգ/կգ)
	Միս, այդ թվում՝ թռչնամիս (բացի վայրի կենդանիների եւ թռչունների մսից). Մսային եւ միս պարունակող մթերք, այդ թվում՝ թռչնամթերք. Ենթամթերք, այդ թվում՝ թռչնի. Դրանք պարունակող մթերք. Մսային հումքի, թռչնամսի, ենթամթերքի, այդ թվում՝ թռչնի ենթամթերքի վերամշակման մթերք. Ձու, ձվամթերք, ձվի վերամշակման մթերք, ձու պարունակող մթերք. Ձուկ՝ ավազանային ձկնաբուծական տնտեսություններում աճեցված. Մեղր

	-	տետրացիկլինի խումբ՝ տետրացիկլին, օքսիտետրացիկլին, քլորտետրացիկլին (ելանյութերի եւ դրանց 4-էպիմերների գումարը)*
	չի թույլատրվում 
(<0,01 մգ/կգ)
	

	-	բացիտրացին (բացի ճագարի մսից)[footnoteRef:2] [2:  Բացիտրացինի մնացորդային պարունակության թույլատրելի մակարդակը ճագարների սպանդային մթերքներում սահմանվում է «Մսի եւ մսամթերքի անվտանգության մասին» Մաքսային միության տեխնիկական կանոնակարգով (ՄՄ ՏԿ 034/2013)։».] 

	չի թույլատրվում 
(<0,02 մգ/կգ)
	



2-րդ կետը լրացնել հետեւյալ բովանդակությամբ նախադասությամբ՝ «Դիօքսինների թույլատրելի մակարդակը չի նորմավորվում 1 %-ից պակաս ճարպ պարունակող մթերքներում։».
զ)	«Մանկական սննդի մթերքներ» աղյուսակի «Լեւոմիցիտին» դիրքում՝
«Լեւոմիցիտին» բառը փոխարինել «Լեւոմիցիտին (քլորամֆենիկոլ)» բառերով.
երկրորդ վանդակի տեքստում «0,01» թվերը փոխարինել «0,0003» թվերով.
10.	Նշված տեխնիկական կանոնակարգի 4-րդ հավելվածի 15-րդ դիրքում «սննդային հացազգիներ,» բառերը հանել։
11.	Նշված տեխնիկական կանոնակարգի 5-րդ հավելվածն ուժը կորցրած ճանաչել։
12.	Նշված տեխնիկական կանոնակարգի 7-րդ հավելվածի 1.1 բաժնում՝
ա)	279-րդ դիրքը շարադրել հետեւյալ խմբագրությամբ՝
	«279.	Օշան հարավային 
(օշան ռուսական)
	Salsola australis R.Br. (=S. ruthenica Ilijin)
	Բույսի բոլոր մասերը».



բ)	լրացնել հետեւյալ բովանդակությամբ դիրքերով՝
	«61.	Խնկեղեգ հացաբույսային
	Acorus gramineus Soland. (= A. pusillus Sieb.)
	Կոճղարմատը, եթերայուղը, տերեւները».

	«371.	Բասսիա սառը
	Bassia cycloptera Bunge
	Վերգետնյա մասը».

	«451.	Բիներցիա կլորաթեւ
	Bienertia cycloptera Bunge
	Վերգետնյա մասը».

	«551.	Բունիում պարսկական
	Bunium persicum B. Fedtsch
	Բույսի բոլոր մասերը

	552.	Բունիում գլանանման
	Bunium cylindricum Drude
	Վերգետնյա մասը եւ եթերայուղ դրանից».

	«761.	Գիմնոկալիցիում
	Gymnocalycium
	Վերգետնյա մասը».

	«851.	Երկփնջիկ եղեգային
	Phalaris tuberose L.
	Վերգետնյա մասը».

	«1061.	Ոզնուկ բազմահոդ
	Anabasis articulata
	Վերգետնյա մասը».

	«1401.	Կոլոցինտ
	Citrullus colocynthis Schrad.
	Պտուղները (փոշին, լուծամզուք)

	1402.	Փշատար Զիբտորփի
	Echinophora sibthorpiana Huss
	Վերգետնյա մասը».

	«1461.	Կորիֆանտա մանրապճեղային
	Coryphantha micromeris Lem.
	Ամբողջ բույսը».

	«1681.	Սագախոտ դրամահատային
	Atriplex nummularia Lindl.
	Վերգետնյա մասը».

	«1921.	Բազմահասկ կնճռոտ
	Agastache rugosa O.Kuntze
	Եթերային յուղը».

	«1961.	Մոսլա երկփոշանոթային
	Mosla dianthera L.
	Եթերային յուղը».

	«2141.	Օրլայա գազարային
	Orlaya daucoides
	Պտուղները (եթերային յուղը)

	2142.	Օրտոդոն ազարոնային
	Orthodon asaroniferum
	Վերգետնյա մասը»։

